CELEX: 62019TN0286
Language: fi
Date: 2019-05-03 00:00:00
Title: asia T-286/19: Kanne 3.5.2019 — Azarov v. neuvosto

24.6.2019   
            
            
               FI
            
            
               Euroopan unionin virallinen lehti
            
            
               C 213/78
            
         
      Kanne 3.5.2019 — Azarov v. neuvosto
      (asia T-286/19)
      (2019/C 213/74)
      Oikeudenkäyntikieli: saksa
      
         Asianosaiset
      
      
         Kantaja: Mykola Yanovych Azarov (Kiova, Ukraina) (edustajat: asianajajat G. Lansky ja A. Egger)
      
         Vastaaja: Euroopan unionin neuvosto
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan SEUT 263 artiklan nojalla Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun päätöksen 2014/119/YUTP muuttamisesta 4.3.2019 annetun neuvoston päätöksen (YUTP) 2019/354 (EUVL 2019, L 64, s. 7) ja Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 4.3.2019 annetun neuvoston täytäntöönpanoasetuksen (EU) 2019/352 (EUVL 2019, L 64, s. 1) kantajaa koskevilta osin
               
            
                  —
               
               
                  määräämään unionin yleisen tuomioistuimen työjärjestyksen 64 artiklan nojalla tietyistä prosessinjohtotoimista ja erityisesti siitä, että
                  
                              a)
                           
                           
                              neuvosto velvoitetaan esittämään asiakirjat, jotka koskevat puolustautumisoikeuksien ja tehokasta oikeussuojaa koskevan oikeuden kunnioittamisen tutkimista ja väitteiden paikkansapitävyyden tutkimista
                           
                        
                              b)
                           
                           
                              EUH velvoitetaan esittämään asiakirjat, jotka koskevat puolustautumisoikeuksien ja tehokasta oikeussuojaa koskevan oikeuden kunnioittamisen tutkimista
                           
                        
            
                  —
               
               
                  velvoittamaan neuvoston korvaamaan oikeudenkäyntikulut unionin yleisen tuomioistuimen työjärjestyksen 87 artiklan 2 kohdan nojalla.
               
            
         Oikeudelliset perusteet ja pääasialliset perustelut
      
      Kanteessa nojaudutaan yhteen kanneperusteeseen, jonka mukaan riidanalaisiin toimiin sisältyy ilmeinen arviointivirhe.
      Kantaja väittää lisäksi, ettei vastaaja ole noudattanut muodollista tutkintavelvollisuutta erityisesti siltä osin kuin on kyse itsenäisestä tutkinnasta, toimivallan tutkinnasta sekä puolustautumisoikeuksien ja tehokasta oikeussuojaa koskevan oikeuden kunnioittamisesta. Vastaaja ei ole tältä osin täyttänyt unionin tuomioistuimen 19.12.2018 antamassaan tuomio Azarov v. neuvosto (C-530/17 P, EU:C:2018:1031) vahvistamia vaatimuksia.
      Kantaja väittää lisäksi, ettei vastaaja ole noudattanut perusteluvelvollisuuttaan, koska se ei ole arvioinut kantajaa vastaan esitettyjen väitteiden paikkansapitävyyttä.